cyanic-selkie/wikianc huggingface dataset:
ჯეიმზ III (შოტლანდია)
ჯეიმზ III (James III; დ. 10 ივლისი, 1451, სტირლინგის სასახლე — გ. 11 ივნისი, 1488, სოჩიბერნი) — შოტლანდიის მეფე სტიუარტების დინასტიიდან. მეფობდა 1460-1488 წლებში.
ჯეიმზ III-ის დაბადების ზუსტი თარიღი უცნობია. ვარაუდობენ, რომ ის დაიბადა 1452 წლის მაისში, ან 1451 წლის 20 ივლისს. პრინცი ჯეიმზი 9 წლის იყო, როცა მისი მამა, ჯეიმზ II გარდაიცვალა და ტახტი მას ერგო. გამომდინარე იქიდან, რომ ჯეიმზი არასრულწლოვანი იყო, მისი რეგენტი დედამისი გახდა. 1463 წელს დედამისი გარდაიცვალა და რეგენტი ჯეიმზ კენედი გახდა. 1469 წელს ჯეიმზმა უკვე ხელში აიღო ძალაუფლება.
ძალაუფლების ხელში აღების შემდეგ, ახალგაზრდა მეფემ მარგარეტ დანიელზე იქორწინა. მათ ამ ქორწინებიდან სამი ვაჟი ჰყავდათ - ჯეიმზი, (რომელიც მომავალში მეფე გახდა), როსის ჰერცოგი ჯეიმზი და მარის ერლი ჯონი.
ჯეიმზ III რენესანსის ეპოქის პირველი მეფე იყო და მისი რეპუტაციაც ძალიან მაღალი იყო. მას სურდა, რომ გაეფართოვებინა შოტლანდიის საზღვრები და ინგლისთან ომი წამოიწყო, დაეკავებინა ინგლისის რამდენიმე ქალაქი, თუმცა უშედეგოდ. 1474 წელს, ამ ორ ქვეყანას შორის ალიანსი დაიდო და მშვიდობა დამყარდა.
ჯეიმზ III 1489 წელს სოჩიბერნის ბრძოლაში გარდაიცვალა. მის შემდეგ ტახტზე მისი ახალგაზრდა ვაჟი, ჯეიმზ IV ავიდა, რომელსაც მომავალში ანალოგიური ბედი ეწია და ფოლდენის ბრძოლაში გარდაიცვალა.
რესურსები ინტერნეტში
კატეგორია:დაბადებული 10 ივლისი კატეგორია:დაბადებული 1451 კატეგორია:გარდაცვლილი 11 ივნისი კატეგორია:გარდაცვლილი 1488 კატეგორია:შოტლანდიის მეფეები კატეგორია:XV საუკუნის ევროპის მონარქები კატეგორია:ბრძოლის ველზე დაღუპული მონარქები კატეგორია:სტიუარტები
ყიზილქილისა (წალკის მუნიციპალიტეტი)
ყიზილქილისა — სოფელი საქართველოში, წალკის მუნიციპალიტეტში. მდებარეობს წალკის ქვაბულში, მდინარე ქციის მარჯვენა ნაპირას, ზღვის დონიდან 1580 მ სიმაღლეზე. წალკიდან დაშორებულია 29 კილომეტრით. 2002 წლის მონაცემებით სოფელში ცხოვრობს 1848 ადამიანი. შედიოდა კუშჩის სასოფლო საბჭოში.
სქოლიო
კატეგორია:წალკის მუნიციპალიტეტის სოფლები
ფრიდრიხ რატცელი
ფრიდრიხ რატცელი (Friedrich Ratzel; დ. 30 აგვისტო 1844, კარლსრუე — გ. 9 აგვისტო 1904, ამერლანდი, ტბა შტარნბერგერზეეს სიახლოვეს) — გერმანელი გეოგრაფი, ეთნოლოგი, სოციოლოგი; ანთროპოგეოგრაფიის, გეოპოლიტიკის და დიფუზიონიზმის თეორიის დამაარსებელი.
გერმანელი სწავლულის შეხედულებათა სისტემაზე იგრძნობა ფრანგი სოციოლოგის, სოციოლოგიის ფუძემდებლის ოგიუსტ კონტის გავლენა. კერძოდ, ისეთ თემებში, როგორიცაა, ევოლუციონიზმი, გეოგრაფიული გარემოს როლი ხალხის განვითარებაზე, სახელმწიფოებრიობა, დემოგრაფიული და კოსმიური ფაქტორების როლი პოლიტიკური სისტემების ფუნქციონირებაში, სახელმწიფოთა და ეთნოსთა ცხოვრება. კონტის გავლენა ჩანს ფრიდრიხ რატცელის შრომებშიː
ფრიდრიხ რატცელი იყო ლაიფციგის უნივერსიტეტის პროფესორი 1886 წლიდან.
კოკურიკოს ბორცვიდან (ფილმი)
კოკურიკოს ბორცვიდან (コクリコ坂から) — 2011 წლის იაპონური ანიმე, გამოშვებული Studio Ghibli-ს მიერ. მისი რეჟისორია გორო მიაძაკი. ფილმი ეფუძნება ამავე სახელწოდების მანგას.
ნარდევანი
ნარდევანი — სოფელი საქართველოში, წალკის მუნიციპალიტეტში. მდებარეობს წალკის ქვაბულის დასავლეთ ნაწილში, ზღვის დონიდან 1520 მ სიმაღლეზე. წალკიდან დაშორებულია 20 კილომეტრით. 2002 წლის მონაცემებით სოფელში ცხოვრობდა 1516 ადამიანი. სოფელში მდებარეობს წმინდა სარქისის სომხური ეკლესია. შედიოდა ედიქილისას სასოფლო საბჭოში.
კოკურიკოს ბორცვიდან (ფილმი)
მოქმედება მიმდინარეობს 1963 წელს, იოკოჰამაში. უმი მაცუძაკი სკოლის მოსწავლე გოგონაა. იგი გაიცნობს სუნ კაძამას, სკოლის გაზეთის ერთ-ერთ რედაქტორს. ერთად ბავშვები გადაწყვიტავენ, მოაწესრიგონ სკოლის ძველი კლუბი. თუმცა, მათ ეწინააღმდეგება ტოკუმარუ, ბიზნესმენი, რომელიც სკოლის ადგილზე სხვა შენობის აშენებას აპირებს.
ნარდევანი
სქოლიო
კატეგორია:წალკის მუნიციპალიტეტის სოფლები
განთიადი (წალკის მუნიციპალიტეტი)
განთიადი (2010 წლის 20 ნოემბრამდე — „თიაქილისა“ ) — სოფელი საქართველოში, ქვემო ქართლის მხარის წალკის მუნიციპალიტეტში. მდებარეობს ჯავახეთის ზეგანზე, მდინარე ქციის მარჯვენა ნაპირას, ზღვის დონიდან 1550 მ სიმაღლეზე. წალკიდან დაშორებულია 12 კილომეტრით. 2014 წლის მონაცემებით სოფელში ცხოვრობს 583 ადამიანი. სოფელი შედიოდა ედიქილისას სასოფლო საბჭოში.
სქოლიო
კატეგორია:წალკის მუნიციპალიტეტის სოფლები
ფრიდრიხ რატცელი
სქოლიო
კატეგორია:გერმანელი გეოგრაფები კატეგორია:გეოპოლიტიკოსები კატეგორია:გერმანელი პოლიტოლოგები
ჯიჯლაყასებრნი
ჯიჯლაყასებრნი (Amaranthaceae) — ორლებნიან მცენარეთა ოჯახი. ბალახები, იშვიათად ბუჩქები ან ნახევრად ბუჩქებია.
ოჯახი აერთიანებს 65-მდე გვარის 900-მდე სახეობას, რომლებიც ძირითადად გავრცელებული არიან ორივე ნახევარსფეროს ტროპიკულ და სუბტროპიკულ ოლქებში.
საქართველოში გვხვდება მხოლოდ ერთი გვარი — ჯიჯლაყა. ამ ოჯახის წარმომადგენლები უფრო ხშირად სარეველა მცენარეებია. ზოგიერთი სახეიობა კულტივირებულია როგორც სამკურნალო და საკვები მცენარე.
რესურსები ინტერნეტში
*
დავიდ ლუისი
დავიდ ლუის მორეირა მარინიო (David Luiz Moreira Marinho; დ. 22 აპრილი, 1987, დიადემა, სან-პაულუ) — ბრაზილიელი ფეხბურთელი, „ფლამენგოს“ მცველი. ფეხბურთის გულშემატკივრებში უფრო ცნობილია როგორც დავიდ ლუისი.
დავიდ ლუისი 2011 წელს „ბენფიკადან“ გადავიდა „ჩელსიში“, სადაც 2014 წლამდე ითამაშა. 2014 წლიდან 2 სეზონი გაატარა ფრანგულ „პარი სენ-ჟერმენში“, შემდეგ კი „ჩელსიში“ დაბრუნდა.
2019 წლის 8 აგვისტოს დავიდ ლუისი „არსენალში“ გადავიდა.
საკლუბი
ვიტორია
ბენფიკა
ჩელსი
პარი სენ-ჟერმენი
სქოლიო
კატეგორია:დაბადებული 22 აპრილი კატეგორია:დაბადებული 1987 კატეგორია:ბრაზილიელი ფეხბურთელები კატეგორია:პორტუგალიის პრიმეირა ლიგის ფეხბურთელები კატეგორია:ლისაბონის ბენფიკას ფეხბურთელები კატეგორია:პრემიერ ლიგის ფეხბურთელები კატეგორია:ჩელსის ფეხბურთელები კატეგორია:ლონდონის არსენალის ფეხბურთელები კატეგორია:ლიგა 1-ის ფეხბურთელები კატეგორია:პარი სენ-ჟერმენის ფეხბურთელები კატეგორია:ფლამენგოს ფეხბურთელები კატეგორია:ბრაზილიის ნაკრების ფეხბურთელები კატეგორია:2011 წლის კოპა ამერიკის ფეხბურთელები კატეგორია:2013 წლის ფიფა-ს კონფედერაციის თასის ფეხბურთელები კატეგორია:2015 წლის კოპა ამერიკის ფეხბურთელები კატეგორია:2014 წლის მსოფლიო საფეხბურთო ჩემპიონატის ფეხბურთელები
Liza Jane (დეივიდ ბოუის სიმღერა)
„Liza Jane“ — პირველი ჩანაწერი, გამოცემული დეივიდ ბოუის მიერ სინგლის სახით. იგი გამოვიდა Davie Jones with the King Bees-ის სახელით, 1964 წელს, როდესაც ბოუი 17 წლის იყო. სინგლის b-მხარეზე წარმოდგენილია „Louie, Louie Go Home“, Paul Revere and the Raiders-ის სიმღერა.
ორივე სიმღერა ჩაიწერა შვიდსაათიანი სესიისას Decca Studios-ში, ბროუდჰერსტ გარდენსში (დასავლეთ ჰამფსტედი).
სქოლიო
კატეგორია:დეივიდ ბოუის სიმღერები კატეგორია:1964 წლის სიმღერები კატეგორია:1964 წლის სადებიუტო სინგლები
აეტა
220px|მინიატიურა|აეტას ტომის ქალი აეტა (ტაგალ.), ნეგრიტო (ესპ.), საერთო თვითსახელწოდება არ გააჩნია — მცირესიმაღლიანი ავსტრალოიდური ტომების ჯგუფი, ფილიპინების კუნძულთა მკვიდრი მოსახლეობა, უძველესი ავტოქტონური მოსახლეობის შთამომავლები.
ცხოვრობენ მთიან რაიონებში და კუნძულ ლუსონის აღმოსავლეთ ნაწილში (ტომები ეტა, ატა, აგტა, ბალუგა, დუგამატი). აეტას მცირე ჯგუფები ცხოვრობენ, აგრეთვე, კუნძულების - ნეგროსი, პანაი, პლემია ატი - შიდა რაიონებში, აგრეთვე, კუნძულების მინდანაო, მამანუა და ტასადაი-მანუბეს ჩრდილო-აღმოსავლეთ რაიონებში. ზოგჯერ აეტასთან აკავშირებენ სხვა კუნძულების - მინდოროს, პალავანის და ბატაკის სხვა ავსტრალოიდურ ჯგუფებს, რომელთა რიცხოვანება 50 ათასამდეა. (1967 წლის მონაცემებით), მათ შორის კუნძულ ლუსონზე ცხოვრობს 30 ათასამდე ადამიანი. ისინი საუბრობენ ინდონეზიური ჯგუფის მალაურ-პოლინეზიური ენათა ოჯახის მრავალრიცხოვან დიალექტებზე, საერთო სახელით აეტა (აგტა). უკანასკნელ წლებში თითქმის მთლიანად გადავიდნენ მეზობელი ფილიპინელი ხალხების ენაზე.
წარმომავლობა
ანთროპოლოგიური აეტა — ნეგრიტოსები, როგორც ანდამანელები და სემანგები, დაბალსიმაღლისანები არიან, რითაც წააგავნან აფრიკელ პიგმეებს. აღიარებული თეორიის თანახმად, სამხრეთი და სამხრეთ-აღმოსავლეთ აზია უძველეს დროში დასახლებული იყო ავსტრალოიდებით, რომლებიც თანდათანობით განდევნეს მონგოლოიდებმა და სხვა ხალხებმა. მათი შთამომავლები ცხოვრობენ, აგრეთვე, ინდოეთში და ინდოჩინეთში (ვედები, პანია, სემანგები და სხვა). ისინი, ძირითადად, მცირერიცხოვანი ხალხია და მათი განსახლების არეალი გარშემორტყმულია სხვა ხალხების არეალებით.
აეტა (ეტა) — ტაგალური ტერმინია, იანაგები მათ უწოდებენ ატას, ილოკანები — იტას, სხვები პუგუტეს. თავად საკუთარ თავს უწოდებენ ატას, ან პუგუტს, იმის მიხედვით, თუ რომელ ენაზე ლაპარაკობენ. აეტა ანთროპოლოგიურად არაერთგვაროვანია. შემჩნეულია, რომ შიგნით, ერთი ჯგუფი წააგავს პაპუასებს, სხვები შერეულია მეზობელ ხალხებთან.
ტრადიციული მეურნეობა
რეწვა — ბამბუკის, როტანგის (პალმა-ლიანა) დაწვნა, ბუნებრივი მასალებით ტანსაცმლის და სხვა მორთულობების დამზადება.
სოციალური ორგანიზაცია
ძირითადი სოციალური ერთეული — კომერციული ფართის მქონე ლოკალური ჯგუფი, რომელიც შედგება რამდენიმე სისხლით ნათესაური ოჯახისაგან. ქორწინება — ნეოლოკალური ან ბიოლოკალური. ოჯახი — მონოგამია. კლასობრივი დაყოფა არ არსებობს. მამაკაცებსა და ქალებს აქვთ თანაბარი უფლებები.
სულიერი კულტურა
აეტას ხალხის ტრადიციული რწმენა მოიცავს ანიმიზმს, მაგიას, პოლითეისტური პანთეონის ელემენტებს, ბუნების ძალების კულტს, სიხზმრების ინტერპრეტირებას. შენარჩუნებული აქვთ მუსიკალური და საცეკვაო ფოლკლორი. დღეისათვის ხალხური კულტურა გადაშენების პირას იმყოფება.
რესურსები ინტერნეტში
კატეგორია:მონადირე-შემგროვებლები კატეგორია:აზიელები კატეგორია:ფილიპინების ხალხები კატეგორია:ნეგრიტოსები
საბეჭისი
საბეჭისი (2010 წლის 20 ნოემბრამდე — „კარაკომი“ ) — სოფელი საქართველოში, წალკის მუნიციპალიტეტში, ბარეთის თემში. მდებარეობს წალკის ქვაბულში, ზღვის დონიდან 1660 მ სიმაღლეზე. წალკიდან დაშორებულია 18 კილომეტრით. საბჭოთა პერიოდში მოქმედებდა მეცხოველეობის მეურნეობა.
ეკლესია
სოფელში დგას შუა საუკუნების ქართული ხუროთმოძღვრების ძეგლი — წმინდა ხარლამპის ეკლესია. ნაგებია გათლილი ქვით. მოგვიანებით ჩამოსახლებულმა ბერძნებმა ეკლესია განაახლეს, თუმცა კედლები ისევ ძველია დარჩენილი. საბჯენი თაღები 4 ბრტყელ პილასტრს ეყრდნობა. იატაკი ქვისაა. ცალკე დგას ოთხ მრგვალ ბოძზე აღმართული სამრეკლო.
სქოლიო
კატეგორია:წალკის მუნიციპალიტეტის სოფლები
ახალშენი (წალკის მუნიციპალიტეტი)
ახალშენი (2010 წლის 20 ნოემბრამდე — „კიარიაკი“ ) — სოფელი საქართველოში, ქვემო ქართლის მხარის წალკის მუნიციპალიტეტში. მდებარეობს წალკის ქვაბულში, წალკის წყალსაცავის ჩრდილოეთით, ზღვის დონიდან 1640 მ სიმაღლეზე. წალკიდან დაშორებულია 11 კილომეტრით. 2002 წლის მონაცემებით სოფელში ცხოვრობს 152 ადამიანი.
სოფლის შუაში დგას სამლოცველო, რომელიც აგებულია ძველი ქართული ეკლესიის ადგილზე. ახალშენში არის აგრეთვე 1869 წელს აშენებული ახალი ეკლესია და სამრეკლო (1874). ყველა ამ შენობაში გამოყენებულია ძველი ნაგებობის ქვები.
სქოლიო
კატეგორია:წალკის მუნიციპალიტეტის სოფლები
პიზის კოშკი
პიზის დახრილი კოშკი (Torre pendente di Pisa) — სამრეკლო კოშკი, პიზის ეკლესიის ანსამბლის ნაწილი. საკმაოდ ცნობილია მსოფლიოს მასშტაბით შემთხვევითი დახრილობის გამო. კოშკის დახრა პრაქტიკულად დაიწყო მშენებლობის დასრულებისთანავე. დახრის პროცესი დასრულდა 2008 წელს.
კოშკს გააჩნია 294 საფეხური. კოშკის სიმაღლე ყველაზე დაბალ მხარეს შექდგენს 55,86, ხოლო ყველაზე მაღალ მხარეს 56,7 მეტრს. შენობის მასაა 14 453 ტონა, ხოლო დახრილობა შეადგენს 3,54°-ს.
კოშკის არქიტექტურამ უდიდესი გავლენა მოახდინა XII-XIV საუკუნეების იტალიის მონუმენტურ არქიტექტურაზე. 1987 წელს იუნესკომ პიაცა-დეი-მირაკოლი, მოედანი, რომელზეც მდებარეობს კოშკი, შეიყვანა მსოფლიო მემკვიდრეობის ძეგლების სიაში.
პროექტის ავტორია ბონინო პიზანო. კოშკის მშენებლობა იყოფა ორ ნაწილად. იწყება 1173 წლის 9 აგვისტოს და ორი დიდი შესვენების ჩათვლით გრძელდება თითქმის 200 წელი. დასრულდა 1360 წელს. კოშკი აშენებულია თეთრი მარმარილოს ქვით. პირველი სართული თაღოვანია, ხოლო დანარჩენი სართულები გარშემორტყმულია გალერეებით.
სქოლიო
კატეგორია:იტალიის კოშკები
მოსკოვის რაიონი (ყირგიზეთი)
მოსკოვის რაიონი (Москва району) — რაიონი ყირგიზეთში. შედის ჩუის ოლქის შემადგენლობაში. ადმინისტრაციული ცენტრია სოფელი ბელოვოდსკოიე.
რაიონის ფართობი 3028კმ²-ს შეადგენს.
ისტორია
1961 წლამდე, მოსკოვის რაიონს სტალინის რაიონი ეწოდებოდა.
მოსახლეობა
2009 წლის აღწერის მიხედვით, ეროვნული შემადგენლობა რაიიონში შემდეგნაირი იყო:
სქოლიო
კატეგორია:ჩუის ოლქის რაიონები კატეგორია:ყირგიზეთის რაიონები
კარლ შმიტი
კარლ შმიტი (Carl Schmitt; სინამდვილეში Karl Schmitt, აგრეთვე, დროდადრო Carl Schmitt-Dorotic; დ. 11 ივლისი, 1888, პლეტენბერგი, ზაუერლანდი — გ. 7 აპრილი ,1985, იქვე) — გერმანელი იურისტი და პოლიტიკის ფილოსოფოსი.
რესურსები ინტერნეტში
კატეგორია:დაბადებული 11 ივლისი კატეგორია:დაბადებული 1888 კატეგორია:გარდაცვლილი 7 აპრილი კატეგორია:გარდაცვლილი 1985 კატეგორია:გერმანელი იურისტები კატეგორია:გეოპოლიტიკოსები კატეგორია:გერმანელი პოლიტოლოგები კატეგორია:გერმანელი ნაციონალისტები
აზერბაიჯანის აეროპორტების სია
აქ წარმოდგენილია აზერბაიჯანის აეროპორტების სია.
აეროპორტები
ცხრილში წარმოდგენილი აეროპორტებიდან მუქი შრიფტით აღნიშნულია ის აეროპორტები, საიდანაც სრულდება რეგულარული კომერციული რეისები.
რესურსები ინტერნეტში
*
Vincent Price
„Vincent Price“ — ჯგუფ Deep Purple-ის სიმღერა ალბომიდან Now What?!. ეს არის მეორე სინგლი და ალბომის უკანასკნელი სიმღერა. სინგლის გამოცემის შესახებ ჯგუფისგან გახდა ცნობილი 2013 წლის 6 მაისს.
სქოლიო
კატეგორია:Deep Purple-ის სიმღერები კატეგორია:2013 წლის სიმღერები კატეგორია:2013 წლის სინგლები
გრეგორი ლემარშალი
გრეგორი ჟან-პოლ ლემარშალი (დ. 13 მაისი, 1983, ლა-ტრონში, საფრანგეთი — გ. 30 აპრილი, 2007, პარიზი, საფრანგეთი) — ფრანგი მომღერალი; პოპულარობა მოიპოვა ფრანგულ ტელეშოუ „ვარსკვლავების აკადემიის“ (Star Academy France) მეოთხე სეზონში გამარჯვებით, რომელსაც ტელეარხი TF1 გადასცემდა.
ლემარშალმა 1 მლნ ალბომი გაყიდა საფრანგეთში და „ვარსკვლავების აკადემიაში“ გამარჯვებულთა შორის რიგით მეორე გახდა ასეთი რეკორდული მაჩვენებლით ჯენიფერ ბარტოლის შემდეგ, რომელსაც 1,3 მლნ ალბომი აქვს გაყიდული 2007 წელს. გრეგორი ლემარშალი 23 წლის ასაკში გარდაიცვალა მუკოვისციდოზით, როდესაც საავადმყოფოში მყოფი ფილტვის ტრანსპლანტანტს ელოდა. მისი სიკვდილის შემდგომი ალბომიდან „La Voix d'un ange“, მთელი მოგება გადაერიცხა მისივე სახელობის საქველმოქმედო ფონდს Association Grégory Lemarchal. კრებული „Rêves“ 2009 წელს გამოვიდა.
ბიოგრაფია
ლემარშალი დაიბადა ლა-ტრონშში, იზერში, პიერ ლემარშალისა და ლორენსის ოჯახში, რომელთაც უკვე ჰყავდათ ერთი ქალიშვილი, ლესლი. ოცი თვის ასაკში გრეგორის კისტოზური ფიბროზის დიაგნოზი დაუსვეს, რომელიც გენეტიკურია და ფილტვებს, ღვიძლს, პანკრეასსა და ნაწლავებს აზიანებს.
გრეგორი ლემარშალი შამბერისთან ახლოს იზრდებოდა და კალათბურთითა და ფეხბურთით იყო გატაცებული, შედეგად კი, სპორტული ჟურნალისტიკით დაინტერესდა. მიუხედავად სპორტული აღზრდისა, სიმღერისა და როკ-ენ-როლის ცეკვისადმი დიდ მიდრეკილებას იჩენდა. მუსიკის სამყაროში მოსვლის გადაწყვეტილება 1995 წელს გაამყარა, როდესაც 12 წლის ასაკში საფრაგეთის როკ-ენ-როლის ქორეოგრაფიულ კონკურსში პირველი ადგილი მოიპოვა.
1998 წელს ტელეშოუ Graines de stars-ში მიიღო მონაწილეობა და ჯერ დანიელ ბალავუანის „Le Chanteur“ შეასრულა სოლოდ, შემდგომ კი ორ კონკურსანტთან ერთად ალენ სუშონის „Foule sentimentale“ იმღერა. მართალია, საპრიზო ადგილი არ შეხვდა, მაგრამ ამ შოუმ მისი ბრწყინვალე არტისტული მანერა გამოავლინა, რაც ერთგვარი კატალიზატორი გახდა ლემარშალის შემდგომი წარმატებისთვის.
2003–2004: კარიერის დასაწყისი & ვარსკვლავების აკადემია
2003 წლის მაისში ლემარშალი რეჟისორმა Paul Tordjmann-მა მუსკომედია „ადამ და ევაში“ მიიწვია, სადაც მას ადამის როლი ხვდა შესასრულებლად. დადგმის პროდიუსერებს შორის იყო Sony Music, AB Prod, Radio Scoop და Partouche, რომელთა ფინანსური მხარდაჭერით დასი საფრანგეთში მოგზაურობდა, სანამ საბოლოოდ პარიზის „ზენიტში“ არ დაიდო ბინა.
2005–2007: Je deviens moi & Olympia 06
2005 წლის მარტში ლემარშალმა სადებიუტო სინგლი „Écris l'histoire“ ჩაწერა, რომელმაც ფრანგულ ჩარტებში მეორე ადგილი დაიკავა და მხოლოდ ილონა მიტრესის „Un Monde Parfait“-ს დაუთმო პირველობა. მოკლე ხანში კი დიდი ხნის ნანატრი ალბომიც გამოუშვა, სახელწოდებით „Je deviens moi“, რომელმაც პლატინის დისკი მოუტანა. ალბომის მეორე სინგლი „Je suis en vie“ იყო, რომელიც ფრანგულ ჩარტებში მე-17 ნომრად ჟღერდა, მეორე კვირაში 26-ე ადგილი დაიკავა, ბოლოს კი 21-ე ადგილს დასჯერდა და საერთო ჯამში 13 კვირას დარჩა ჩარტებში. მესამე სინგლი „À corps perdu“ ნაკლებ წარმატებული აღმოჩნდა და პოპულარობა ვერ მოიპოვა, რადგან ფრანგული რადიოსადგურების უმეტესობამ უარიც კი განაცხადა მის გაშვებაზე „მეტისმეტად სევდიანი ჟღერადობის“ გამო.
2006 წლის იანვარში NRJ Music Awards-ზე ლემარშალი დაჯილდოვდა „წლის აღმოჩენის“ ტიტულით. იმავე წლის მაისიდან ივნისამდე მთელი საფრანგეთი, ბელგია და შვეიცარია შემოიარა ტურნეთი და გამოსცა DVD ალბომი „Olympia 06“. ალბომის პირველმა სიმღერამ დიდი პოპულარობა მოიპოვა.
გარდაცვალება
მინიატიურა|default|გრეგორი ლემარშალის საფლავი 2007 წელს გრეგორი ლემარშალმა თვითონვე გააკეთა განცხადება, რომ ჯანმრთელობა სავალალო მდგომარეობაში ჰქონდა და ექიმების დაჟინებული მოთხოვნით რამდენიმე კვირა რეაბილიტაციისთვის უნდა დაეთმო. თავად მომღერლისა და მისი ოჯახის თანხმობით, პაციენტი ხელოვნურ კომაში მოათავსეს. 30 აპრილს, გამთენიისას, გაუარესებული მუკოვისციდოზის შემოტევას მისმა ორგანიზმა ვეღარ გაუძლო და ახალგაზრდა მომღერალი გარდაიცვალა. ლემარშალს 24 წლის იუბილემდე ორი კვირა ჰქონდა დარჩენილი. მისი გარდაცვალების ცნობა სწრაფად გავრცელდა და როგორც საფრანგეთის, ასევე ევროპის არაერთი ქვეყნის ინტერნეტ- თუ ბეჭდური გამოცემების პირველ გვერდებზე აღმოჩნდა. შამბერიში მის დაკრძალვას ხუთი ათასზე მეტი თაყვანისმცემელი დაესწრო. 2007 წლის 4 მაისს ტელეარხ TF1-ზე მომღერლის გასახსენებლად და პატივის მისაგებად სპეციალური გადაცემა მომზადდა სახელწოდებით „Grégory : La voix d'un ange“ („გრეგორი: ანგელოზის ხმა“). გამოკითხვების თანახმად, გადაცემას 10 მილიონზე მეტმა ადამიანმა უყურა და ბევრმა მათგანმა გამოთქვა სურვილი საბედისწერო დაავადებასთან ბრძოლის ფონდში საკუთარი წვლილი შეეტანა.
რესურსები ინტერნეტში
კატეგორია:ფრანგი მომღერლები კატეგორია:დაბადებული 13 მაისი კატეგორია:დაბადებული 1983 კატეგორია:გარდაცვლილი 30 აპრილი კატეგორია:გარდაცვლილი 2007
სამადლო (წალკის მუნიციპალიტეტი)
სამადლო (2010 წლის 20 ნოემბრამდე — „საფარ-ხარაბა“ ) — ისტორიული სოფელი საქართველოში, ქვემო ქართლის მხარის წალკის მუნიციპალიტეტში. მდებარეობს წალკის ქვაბულში, ბეშქენაშენის ხევის მარცხენა ნაპირზე, ბარეთის ტბის დასავლეთით, წალკის წყალსაცავის ჩრდილო-აღმოსავლეთით, ზღვის დონიდან 1580 მ სიმაღლეზე. წალკიდან დაშორებულია 9 კილომეტრით. 2002 წლის მონაცემებით სოფელში ცხოვრობდა 54 ადამიანი. პირველად მოხსენიებულია XVI საუკუნის ისტორიულ წყაროებში.
სქოლიო
კატეგორია:წალკის მუნიციპალიტეტის სოფლები კატეგორია:წალკის მუნიციპალიტეტის ისტორიული სოფლები
Grand Funk Railroad
Grand Funk Railroad (აგრეთვე ცნობილი როგორც Grand Funk) — ამერიკული ბლუზ-როკ ჯგუფი, რომელიც 1970-იან წლებში დიდი პოპულარობით სარგებლობდა. მას მოვლილი აქვს მსოფლიოს საკონცერტო დარბაზები, რომლებიც ყოველთვის ბოლომდე ივსებოდა. მნიშვნელოვანია, რომ კრიტიკოსებს ჯგუფი არასოდეს მოსწონდათ, მაგრამ რიგითი მსმენელი მათი შემოქმედებით დაინტერესებული რჩებოდა.
სქოლიო
კატეგორია:1968 წელს ჩამოყალიბებული ჯგუფები კატეგორია:ამერიკული მძიმე როკ-ჯგუფები
Closer to Home
Closer to Home — ჯგუფ Grand Funk Railroad-ის მესამე სტუდიური ალბომი. გამოვიდა 1970 წლის ივლისში. დისკი გამოსცა ლეიბლმა Capitol Records.
სქოლიო
კატეგორია:1971 წლის ალბომები კატეგორია:Grand Funk Railroad-ის ალბომები კატეგორია:Capitol Records-ის ალბომები
ისიქ-ათის რაიონი
ისიქ-ათის რაიონი (Москва району) — რაიონი ყირგიზეთში. შედის ჩუის ოლქის შემადგენლობაში. ადმინისტრაციული ცენტრია ქალაქი კანგი. რაიონი შეიქმნა 1977 წელს.
მოსახლეობა
2009 წლის აღწერის მიხედვით, ეროვნული შემადგენლობა ისიქ-ათის რაიონში შემდეგნაირი იყო:
სქოლიო
კატეგორია:ჩუის ოლქის რაიონები კატეგორია:ყირგიზეთის რაიონები
იანიკ გერსი
იანიკ რობერტ გერსი (Janick Robert Gers; დ. 1957 წლის 27 იანვარს ჰარტპულში, ინგლისი) — ინგლისელი მუსიკოსი. უკეთ ცნობილია, როგორც Iron Maiden-ის სამ ამჟამინდელ გიტარისტთაგან ერთ-ერთი. აგრეთვე ცნობილია ადრინდელი მოღვაწეობით ჯგუფებში Gillan და White Spirit.
რესურსები ინტერნეტში
კატეგორია:დაბადებული 1957 კატეგორია:ინგლისელი როკ-გიტარისტები
On Time
On Time — ჯგუფ Grand Funk Railroad-ის პირველი სტუდიური ალბომი. გამოვიდა 1969 წლის აგვისტოში. დისკი გამოსცა ლეიბლმა Capitol Records.
სიმღერების სია
ყველა სიმღერის ავტორი - მარკ ფარნერი.
დამატებები - 2002 წლის რემასტერზე
სქოლიო
კატეგორია:1969 წლის სადებიუტო ალბომები კატეგორია:Grand Funk Railroad-ის ალბომები კატეგორია:Capitol Records-ის ალბომები კატეგორია:ალბომები ტერი ნაიტის პროდიუსერობით
ვუდუისტი (ფილმი)
ვუდუისტი (Voodoo Man) — 1944 წლის საშინელებათა ჟანრის ფილმი, გადაღებული უილიამ ბოდაინის სცენარის მიხედვით. ფილმში თამაშობენ ბელა ლუგოში, ჯონ კერადაინი და ჯორჯ ზუკო.
სიუჟეტი
ნიკოლასი (ჯორჯ ზუკო) ავტოგასამართი სადგურის მფლობელია. სინამდვილეში კი იგი ასეთი გზით დოქტორ რიჩარდ მარლოუს (ბელა ლუგოში) ეხმარება ახალგაზრდა ქალბატონების დაჭერაში, რომელთა რაობას უკანასკნელი თავის გარდაცვლილ მეუღლეს უნერგავს. ერთ-ერთი თანაშემწე აგრეთვე არის ტობი (ჯონ კერადაინი), რომელიც ზომბირებულ ქალებს პატრონობს და ვუდუისტური ცერემონიების დროს ბონგოებზე უკრავს.
წარმოება
ფილმის გადაღება დაიწყო 1943 წლის 16 ოქტომბერს და დასრულდა შვიდ დღეში. ფილმის თავდაპირველი სახელწოდება იყო „ვეფხვ-კაცი“, თუმცა მოგვიანებით სახელწოდება შეიცვალა.
ფანკ-როკი
ფანკ-როკი — ჟანრი, რომელშიც გამოიყენება ფანკისა და როკ-მუსიკის ელემენტები. ადრეული კომპოზიციები გამოჩნდა 1960-იანი წლების ბოლოს. ფანკ-როკის ელემენტები შეიმჩნევა მრავალი შემსრულებლის შემოქმედებაში. ასეთები არიან Jimi Hendrix Experience, Band of Gypsys), Eric Burdon and War, Ike and Tina Turner, Trapeze, Black Merda, Parliament-Funkadelic, ბეტი დეივისი და Mother's Finest. მოგვიანებით გამოჩენილ ჯგუფებს შორის, რომლებიც იყენებდნენ ან იყენებენ ჟანრის ელემენტებს, აღსანიშნავია Rage Against the Machine, Incubus, Infectious Grooves, Red Hot Chili Peppers, Faith No More და Primus.
სქოლიო
კატეგორია:ფანკის ჟანრები კატეგორია:როკ-მუსიკის ჟანრები კატეგორია:ფანკ-როკი
ეგილ სკალაგრიმსონი
ეგილ სკალაგრიმსონი (Egill Skallagrímsson; დაახლოებით დ. 910 — გ. 995) — ვიკინგი პოეტი, მეომარი და მიწათმოქმედი. მთავარი მოქმედი გმირი და პროტაგონისტი ისლანდიური ნაწარმოებისა „ეგილის საგა". მიჩნეულია ერთ-ერთ უდიდეს სკანდინავიელ პოეტად. დაიბადა ისლანდიაში სკალა-გრიმრ კველდულფსონის და ბერა ინგვარსდოტირის ოჯახში. მამამისი მტრობდა და იბრძოდა მეფე ჰარალდ I-ის წინააღმდეგ. ეგილი ასევე იყო რუნების მეცნიერი. ჰყავდა 5 შვილი ასგერორ ბიორნსდოტირისგან. გარდაიცვალა ისლანდიის გაქრისტიანების თარიღამდე.
სქოლიო
კატეგორია:ისლანდიელები კატეგორია:ვიკინგები
ვაზ-2101
ვაზ-2101 —  კომპაქტური სედანი (მცირე კლასის, სამგზავრო მანქანა) რომელსაც აწარმოებდა ავტოვაზი. მომხმარებელს მანქანა პირველად 1970 წელს წარუდგინეს. ავტომობილი ასევე ცნობილი იყო, როგორც ვაზ-2102. მანქანა ჩაშვებული იყო სერიულ წარმოებაში და აწარმოებდნენ 1970 წლიდან 1988 წლამდე. ვაზ-ი დაარსდა სამოციან წლებში ფიატისა და საბჭოთა კავშირის ერთობლივი მუშაობით, ხოლო ვაზ-2101 მათი პირველი ნაწარმი იყო.
რესურსები ინტერნეტში
კატეგორია:ვაზის ავტომობილები კატეგორია:საბჭოთა ავტომობილები კატეგორია:სედანის კლასის ავტომობილები
Never Let Go (სიმღერა)
„Never Let Go“ — ინგლისური პროგრესული როკ-ჯგუფ Camel-ის სადებიუტო სინგლი. გამოვიდა 1972 წლის ნოემბერში. მისი B-მხარეა პიტერ ბერდენსის მიერ დაწერილი „Curiosity“. „Never Let Go“ შეტანილია ჯგუფის სადებიუტო ალბომში Camel და ითვლება მის ყველაზე ცნობილ სიმღერად.
სქოლიო
კატეგორია:Camel-ის სიმღერები კატეგორია:1972 წლის სიმღერები კატეგორია:1972 წლის სადებიუტო სინგლები
Треугольник
Треугольник (სამკუთხედი) — რუსული როკ-ჯგუფ „აკვარიუმის“ მეორე სტუდიური ალბომი. იგი გამოიცა 1981 წელს. წინა ალბომისგან, Треугольник-ისგან განსხვავებით, გამოირჩევა იმით, რომ სიმღერები სხვადასხვა ჟანრის არის, ხოლო ტექსტები აბსურდული სტილისაა.
Alpina
Alpina Burkard Bovensiepen GmbH + Co. KG — გერმანული კომპანია. აწარმოებს ავტომობილებს BMW-ს ბაზაზე. კომპანია მდებარეობს ქ. ბუხლოეში (ბავარია, გერმანია). დაარსდა 1965 წელს ბურკარდ ბოვენსაიპენის მიერ.
რესურსები ინტერნეტში
კატეგორია:BMW კატეგორია:გერმანიის საავტომობილო კომპანიები
Adobe Premiere Pro
Adobe Premiere Pro — პროფესიონალური ვიდეორედაქტირების პროგრამა, შექმნილი Adobe Systems-ის მიერ. იგი არის Adobe Creative Cloud-ის კომპონენტი. Premiere Pro-ს იყენებს მრავალი სატელევიზიო კომპანია, როგორიც არის BBC და CNN.
სქოლიო
კატეგორია:Adobe-ს პროგრამები Premiere Pro კატეგორია:ვიდეორედაქტირების პროგრამული უზრუნველყოფა კატეგორია:Windows-ის მულტიმედიის პროგრამული უზრუნველყოფა კატეგორია:MacOS-ის მულტიმედიის პროგრამული უზრუნველყოფა
Flight of the Snow Goose
„Flight of the Snow Goose“ — ინგლისური პროგრესული როკ-ჯგუფ Camel-ის ინსტრუმენტული კომპოზიცია. გამოვიდა 1975 წელს, როგორც სინგლი ალბომიდან The Snow Goose. საფრანგეთში გამოვიდა სტანდარტული სინგლი, ხოლო ბრიტანეთში - პრომო დისკი. ყველა შემთხვევაში, ფირფიტის მეორე მხარეზე წარმოდგენილი იყო კომპოზიცია „Rhayader“.
რესურსები ინტერნეტში
კატეგორია:Camel-ის სიმღერები კატეგორია:1975 წლის სიმღერები კატეგორია:1975 წლის სინგლები
Automobile Dacia S.A.
მინი|250პქ|Dacia-ს ემბლემა Automobile Dacia S.A. — რუმინული საავტომობილო კომპანია, რომლის სახელწოდებაც მომდინარეობს რუმინეთის ერთ-ერთი ისტორიული კუთხიდან (დაკია). ამჟამად, კომპანიის სუბსიდირებას ახორციელებს ფრანგული საავტომობილო კომპანია Renault. კომპანია Dacia დაარსდა 1966 წელს და წარმოადგენს რუმინეთის უმსხვილეს ექსპორტიორს.
რესურსები ინტერნეტში
კატეგორია:ავტომწარმოებელი კომპანიები კატეგორია:რუმინეთის კომპანიები კატეგორია:Renault კატეგორია:1966 წელს დაარსებული კომპანიები
Kia Motors
მინი|Kia-ს ემბლემა Kia Motors Corporation (კორეულად: 기아자동차; ჰანჯურად: 起亞自動車, ქართულად: კია) — სამხრეთ კორეული საავტომობილო კომპანია, რომლის სათავო ოფისი მდებარეობს სეულში (სამხრეთ კორეა). კომპანია დაარსდა 1944 წლის 11 დეკემბერს. იგი წარმოადგენს მეორე უმსხვილეს სამხრეთ კორეულ საავტომობილო კომპანიას Hyundai Motor Company-ს შემდეგ.
რესურსები ინტერნეტში
კატეგორია:სამხრეთ კორეის კომპანიები კატეგორია:ავტომწარმოებელი კომპანიები
Daihatsu
მინი|378x378px|Daihatsu-ს ლოგო Daihatsu Motor Co., Ltd. (ダイハツ工業株式会社) — ერთ-ერთი პირველი იაპონური საავტომობილო კომპანია. ძირითადად ცნობილია პატარა და Off-road ტიპის მანქანების წარმოებით. სათავო ოფისი განთავსებულია ქალაქ იკედაში (ოსაკა, იაპონია).
რესურსები ინტერნეტში
კატეგორია:იაპონიის ავტომანქანების საწარმოები კატეგორია:იაპონიის საავტომობილო კომპანიები კატეგორია:იაპონური ბრენდები კატეგორია:1907 წელს დაარსებული სატრანსპორტო საშუალებების მწარმოებელი კომპანიები კატეგორია:1907 წელს დაარსებულები იაპონიაში
Lancia
Lancia — ავტომობილების მწარმოებელი იტალიური კომპანია, რომელიც დააარსა იტალიელმა ინჟინერმა და რალის მრბოლელმა ვინჩენცო ლანჩამ 1906 წელს. 1969 წელს ის კომპანია Fiat Group-ის მფლობელობაში გადავიდა; ამჟამინდელი კომპანია, Lancia Automobiles S.p.A, დაარსდა 2007 წელს.
რესურსები ინტერნეტში
კატეგორია:იტალიის კომპანიები კატეგორია:ავტომწარმოებელი კომპანიები
ბელა ლუგოში
მინიატიურა
ბელა ფერენც დეჟო ბლაშკო ცნობილი როგორც ბელა ლუგოში (დ. 20 ოქტომბერი, 1882 — გ. 16 აგვისტო, 1956)  — უნგრელ-ამერიკელი მსახიობი. ცნობილი გახდა ფილმით „დრაკულა“ (1931) და ნათამაშები აქვს საშინელებათა ჟანრის სხვა ცნობილ ფილმებში.
სანამ პირველ ფილმში 1917 წელს ითამაშებდა, მშობლიურ უნგრეთში სცენაზე პატარა როლებს ასრულებდა, მაგრამ უნგრეთის კომუნისტური გადატრიალების შემდეგ, 1919 წელს დატოვა. ვაიმარის რესპუბლიკაში რამდენიმე როლი შეასრულა, სანამ აშშ-ში გადასახლდებოდა.
1927 წელს დაამტკიცეს დრაკულას როლზე, ფილმში, რომელსაც ბრემ სტოკერის ამავე სახელწოდების რომანის მიხედვით იღებდნენ. მან აგრეთვე Universal Pictures-ის 1931 წლის „დრაკულაში“ ითამაშა. 1930-იან წლებში იგი საშინელებათა ჟანრის ფილმების მთავარი ფიგურა გახდა, თუმცა, თავისი აღმოსავლურ ევროპული წარმომავლობის გამო, უნგრული აქცენტი მთელი ცხოვრება გაჰყვა, რის გამოსწორებასაც ამაოდ ცდილობდა.
ლუგოში კინოში ხშირად ჩნდებოდა ბორის კარლოვის გვერდით, რომელსაც შეეძლო, ბელასთვის თავისი კავშირებით უფრო მეტი პოპულარობა მოეპოვებინა. თუმცა, ლუგოშის მხოლოდ მეორეხარისხოვან როლებს აძლევდნენ. მთავარი როლები შეასრულა მხოლოდ ფილმებში „შავი კატა“, „ყორანი“ და „ფრანკენშტეინის შვილი“.
ამ პერიოდში ლუგოში რეგულარულ სამედიცინო გამოკვლებებს იტარებდა, იმის გამო რომ დამოკიდებულიყო იყო მორფინსა და მეტადონზე. ნარკოტიკებზე დამოკიდებულება შენიშნეს პროდიუსერებმა, ამიტომ მსახიობის იმიჯი შეირყა და იგი უფრო დაბალბიუჯეტიან ფილმებში გადაიყვანეს, როგორიც იყო ედ ვუდის ნამუშევრები - ასეთებს შორის აღსანიშნავია „პლანი 9 ღია კოსმოსიდან“.
რესურსები ინტერნეტში
კატეგორია:უნგრელი მსახიობები კატეგორია:ამერიკელი მსახიობები კატეგორია:დაბადებული 20 ოქტომბერი კატეგორია:დაბადებული 1882 კატეგორია:გარდაცვლილი 16 აგვისტო კატეგორია:გარდაცვლილი 1956
იოჰანა გუდრუნ იონსდოტირი
იოჰანა გუდრუნ იონსდოტირი ცნობილი როგორც იოჰანა (დ. 16 ოქტომბერი, 1990)  — ისლანდიელი მომღერალი. წარმოადგენდა ისლანდიას 2009 წლის ევროვიზიის სიმღერის კონკურსზე, სადაც დაიკავა მეორე ადგილი. დაიბადა დანიაში, ქალაქ კოპენჰაგენში, ხოლო გაიზარდა ისლანდიაში, ქალაქ ჰაბნარფიორდურში. გამოშვებული აქვს სამი მუსიკალური ალბომი.
რესურსები ინტერნეტში
კატეგორია:დაბადებული 16 ოქტომბერი კატეგორია:დაბადებული 1990 კატეგორია:ისლანდიელი მომღერლები
თავისუფლების საპრეზიდენტო მედალი
თავისუფლების საპრეზიდენტო მედალი (ინგლ. Presidential Medal of Freedom) — ამერიკის ორიდან ერთ–ერთი უმაღლესი ჯილდო სამოქალაქო პირებისათვის. ჯილდო ენიჭება პირს აშშ–ს პრეზიდენტის გადაწყვეტილებით. თავისუფლების მედლით ჯილდოვდება პიროვნება, რომელმაც მნიშვნელოვანი წვლილი შეიტანა აშშ–ს უსაფრთხოებისა და ეროვნული ინტერესების დაცვაში, მსოფლიოში მშვიდობის განმტკიცებაში, აგრეთვე, მსოფლიოსა და აშშ–ში საზოდაგოებრივ–კულტურული ცხოვრებაში შეტანილი წვლილისათვის.
ისტორია
მედალი შეიქმნა ჰარი ტრუმენის მიერ 1945 წელს მეორე მსოფლიო ომის დროს დამსახურებულთა დასაჯილდოებლად. 1963 წელს პრეზიდენტმა კენედმა გააფართოვა დასაჯილდოებელთა სფერო. ჩვეულებრივ დაჯილდოება ხდება 4 ივლისს, აშშ–ს დამოუკიდებლობის დღეს. მედალი შეიძლება მიენიჭოს ერთ ადამიანს ერთზე მეტად, აგრეთვე, სიკვდილის შემდგომ.
რესურსები ინტერნეტში
კატეგორია:აშშ-ის მედლები კატეგორია:უმაღლესი სახელმწიფო ჯილდოები
Iveco
Iveco (აკრონიმი Industrial Vehicles Corporation) — იტალიური საავტომობილო კომპანია, რომელიც მდებარეობს ტურინში, იტალია. კომპანია ქმნის მსუბუქი და მძიმე ტიპის ავტომობილებს, აგრეთვე, საქალაქო და საქალაქთაშორისო მომსახურების ავტობუსებს, სპეციალური ტიპის ავტოსატრანსპორტო საშუალებებს (როგორიცაა სახანძრო და საქალაქო/სამხედრო თავდაცვის მანქანები). IVECO შეიქმნა 1975 წლის 1 იანვარს 4 საავტომობილო კომპანიის Fiat Veicoli Industriali-ის, (ტურინი, იტალია), OM (ბრეშა, იტალია), Lancia Veicoli Speciali-ის (იტალია), Unic-ისა (საფრანგეთი) და Magirus-Deutz-ის გაერთიანების შედეგად. (გერმანია).
სქოლიო
კატეგორია:იტალიის კომპანიები კატეგორია:ავტომწარმოებელი კომპანიები
ხრაშუნა სოკოები
ხრაშუნა სოკოები (ლათ. Russula) — ქუდიანი სოკოების გვარი. საქართველოში ცნობილია 40-ზე მეტი სახეობა. მათგან თითქმის ყველა იჭმება. უმრავლესობას კაშკაშა ფერი აქვს. იზრდებიან როგორც ფოთლოვან, ასევე წიწვოვან ტყეში და ქუდიან სოკოთა შორის ყველაზე ფართოდ არიან გავრცელებული. ხრაშუნა სოკოებს განეკუთვნება მტრედიო, ხახვილო, ღვინიო, წითლიო და სხვა.
ლიტერატურა
*
Lotus Cars
Lotus Cars (იგივე Lotus) — სპორტული და რალის ტიპის ავტომობილების ბრიტანული კომპანია. კომპანია დაარსდა 1952 წელს ინჟინრების კოლინ ჩეპმენისა (Colin Chapman) და კოლინ დეირის (Colin Dare) მიერ. კომპანიას ჰყავს ძალიან წარმატებული გუნდი (Team Lotus) ფორმულა-1-ში.
რესურსები ინტერნეტში
კატეგორია:ავტომწარმოებელი კომპანიები
ქემფრის სამების ეკლესია
250px|მინიატიურა|ქემფრის სამების აღდგენილი ეკლესია ქემფრის სამების ეკლესია — არქიტექტურული ძეგლი ხაშურის მუნიციპალიტეტის სოფელ ქემფერში. დგას სოფლის ერთ-ერთი უბნის, ნარვანის სამხრეთ-აღმოსავლეთით 400 მეტრზე, მუხნარში. თარიღდება გვიანდელი ფეოდალური ხანით. ამჟამად აღდგენილია.
აღდგენამდე შემორჩენილი იყო მხოლოდ საკურთხევლის ნაწილი (2,5×3 მ სიმაღლეზე). დარბაზული ეკლესია ნაგები ყოფილა ნატეხი ქვიშაქვით. ნახევარწრიული აფსიდის ღერძზე ფართო და მაღალი სარკმელი იყო, რომლის გვერდებზე ასევე თითო სწორკუთხა ნიშიც იყო.
ეკლესია აღადგინეს 2012 წელს. ამჟამად ეკლესია დარბაზული ტიპისაა (6,4×4,1 მ), შესასვლელი ორი აქვს, სამხრეთიდან და დასავლეთიდან, სამხრეთის შესასვლელის თავზე ბოლნური ჯვარია გამოსახული, სამხრეთის ფასადზე ერთი ნახევარწრიული სარკმელია. თითო მსგავსი სარკმელი და ბოლნური ჯვარია ეკლესიის დანარჩენ ფასადებზეც.
ეკლესიაზე დასავლეთიდან მიშენებულია თითქმის კვადრატული (2,3×2,5 მ) შესასვლელი. ეკლესიას გარს არტყავს დაბალი ოვალური გალავანი, რომლის აღმოსავლეთ კედლებში ჩართულია ძველი ეკლესიის სტრუქტურაში აღმოჩენილი წრეში ჩასმული ბოლნური ჯვარი.
სქოლიო
კატეგორია:ხაშურის მუნიციპალიტეტის ტაძრები
I Pity the Fool
„I Pity the Fool“ — ბობი ბლენდის მიერ 1961 წელს ჩაწერილი სიმღერა. იგი გამოიცა მუსიკოსის სადებიუტო სტუდიურ ალბომზე Two Steps from the Blues, ლეიბლზე Duke Records. ზოგიერთი მუსიკალური ჟურნალისტი თვლის, რომ სიმღერა დაწერილია ჯო მედუიკის მიერ. . ამასთან, ლეიბლის Duke მფლობელი დონ რობი (ფსევდონიმით „დედრიკ მელოუნი“) მითითებულია ავტორებს შორის.
სიმღერის ტექსტში საუბარია მამაკაცზე, რომელსაც ებრალება სხვები იმის გამო, რომ ერთი ქალი უყვართ, მაგრამ იცის, რომ თავადაც დამნაშავეა. სინგლზე გამოცემის შემდეგ ნომერი იქცა ბლენდის ერთ-ერთ უდიდეს და ცნობილ ჰიტად. შემდგომში მრავალმა შემსრულებელმა მისი საკუთარი ვერსია ჩაწერა.
ორიგინალური ვერსია
ბლენდი „I Pity the Fool“-ს უწოდებს ერთ-ერთ პირველს მისი იმ დროისთვის ახლებური სტილის სიმღერებიდან. მიუხედავად იმისა, რომ ავტორი არ ახსოვდა, ბლენდი უთითებდა ჯო მედუიკის წვლილს. ბიოგრაფი ჩარლზ ფარლი უფრო ვრცლად განიხილავს ამ საკითხს და წერს, რომ მედუიკი მთავარი ავტორია. თავად მედუიკი (დ. მედუიკ ვისი) იყო ჰიუსტონელი დამოუკიდებელი სიმღერების ავტორი და მაკლერი. იგი ხშირად გადასცემდა ლეიბლს Duke თავის საავტორო სიმღერებს მცირე თანხის სანაცვლოდ, თუმცა აგრეთვე ითხოვდა მისი, როგორც ავტორის, მითითებას.
„I Pity the Fool“ ბლენდმა ჩაწერა ალბომის Two Steps from the Blues მეორე სესიისას. 12 ნოემბრისას არანჟირებაზე მუშაობდა ჯო სკოტი. მან გამოიყენა ორკესტრი ექვსი ვალტორნით და ორი საყვირით. უეინ ბენეტის ამ ვალტორნებთან კონტრასტში მყოფი წამყვანი გიტარა არის სიმღერის მთავარი თავისებურება. მუსიკალური ჟურნალისტი კრის ო'ლირი ბლენდის ვოკალზე ასე საუბრობს:
ბლუზის ისტორიკოსი დევიდ ევანსი ბლენდზე ასე საუბრობს: „აბსოლუტური დამცირების ილუსტრაცია ამ შემაშინებელ აფექტში, ყოველივე ისე ჟღერს, თითქოს იგი საკუთარ თავს ან სხვას რამეს დაუშავებს. ეს არის მძლავრი სოულ-ბლუზი საუკეთესო სახით.“
გამოცემები და ჩარტები
„I Pity the Fool“ იყო პირველი სინგლი ალბომიდან Two Steps from the Blues. იგი მოხვდა „ბილბორდის“ ჩარტში Hot R&B Sides 1961 წლის თებერვალში, სადაც პირველ ადგილამდე მიაღწია. სინგლი აგრეთვე მოხვდა Billboard Hot 100-ის 43-ე პოზიციაზე. როგორც ბლენდის ერთ-ერთი წარმატებული სიმღერა, იგი შეტანილია რამდენიმე კომპილაციურ ალბომში, როგორიც არის Bobby Bland: I Pity the Fool – The Duke Recordings, Vol. One (1992).
The Manish Boys-ს ვერსია (დევიდ ბოუი)
ამ სესიების დროს პეიჯმა ბოუის შესთავაზა გიტარის რიგი, რომელიც მანამდე ვერსად გამოიყენა. ბოუიმ მოგვიანებით იგი გაიმეორა სხვა სიმღერებში – „The Supermen“ (1970) და „Dead Man Walking“ (1997).
სინგლის b-მხარე, „Take My Tip“ იყო დევიდ ბოუის (დეივი ჯოუნსის ფსევდონიმით) პირველი საავტორო სიმღერა.
გამოცემები
როგორც სინგლის A, ასევე B-მხარე EMI-მ ბრიტანეთში 1979 წლის მარტში გამოსცა 7" სინგლის ერთ მხარეზე. B-მხარეზე წარმოდგენილი იყო „You've Got a Habit of Leaving“ და „Baby Loves That Way“. ეს ვერსია კიდევ ერთხელ, 1982 წლის ოქტომბერში გამოვიდა ლეიბლ See For Miles Records-ზე და 1985 წლის ივნისში 12" სურათიან დისკზე. 1982 წლის ხელახალი გამოცემის გამო 1979 წლის ვერსია გაყიდვიდან გაქრა და საკოლექციო იშვიათობად იქცა. ორივე სიმღერა შეტანილია კომპილაციაში Early On (1964-1966) (1991), მაგრამ ორივე მათგანში წარმოდგენილია ვოკალების ალტერნატიული ჩანაწერები.
სქოლიო
კატეგორია:დეივიდ ბოუის სიმღერები კატეგორია:1960 წლის სიმღერები კატეგორია:1965 წლის სინგლები კატეგორია:ბობი ბლენდის სიმღერები კატეგორია:ბლუზური სიმღერები კატეგორია:სიმღერები შელ ტელმის პროდიუსერებით კატეგორია:სიმღერები დონ რობის ავტორობით კატეგორია:Parlophone-ის სინგლები კატეგორია:Duke Records-ის სინგლები
Mazda
Mazda Motor Corporation (იაპონურად: マツダ株式会社, ქართულად: მაზდა), იგივე Mazda — იაპონური ავტომობილების კომპანია. მდებარეობს ქ. ფუტიუში (ჰიროსიმა, იაპონია). 2011 წელს Mazda გახდა მე-15 უმსხვილესი ავტომწარმოებელი კორპორაცია მსოფლიოში.
რესურსები ინტერნეტში
კატეგორია:იაპონიის კომპანიები კატეგორია:ავტომწარმოებელი კომპანიები
პიტიუსის კუნძულები
პიტიუსის კუნძულები (Islas Pitiusas) — არქიპელაგი ხმელთაშუა ზღვის დასავლეთ ნაწილში, ბალეარის კუნძულების ჯგუფში. ეკუთვნის ესპანეთს. ყველაზე დიდი კუნძულებია ივისა და ფორმენტერა. ფართობი 655,8 კმ². უმაღლესი წერტილის სიმაღლეა 476 მ. 2010 წლის 1 იანვრის აღწერის მიხედვით პიტიუსის კუნძულების მოსახლეობა შეადგენს 142,599 ადამიანს. გაბატონებულია ბორცვიანი რელიეფი. უმეტესწილად აგებულია კირქვებითა და მერგელებით. განვითარებულია კარსტი. გვხვდება ხმელთაშუაზღვის ლანდშაფტები. პიტიუსის კუნძულებზეა ქალაქი ივისა. სუბტროპიკული მიწათმოქმედება, თევზჭერა, სუფრის მარილის მოპოვება.
რესურსები ინტერნეტში
კატეგორია:ბალეარის კუნძულები
ავტოვაზი
ავტოვაზი (ВАЗ იშიფრება როგორც: Во́лжский автомоби́льный заво́д) — რუსული მანქანათმშენებელი ქარხანა, რომელიც მსოფლიოსთვის ცნობილია როგორც ლადა (ავტოვაზის ყველა მანქანა ესპორტზე გადის ლადას სახელით). კომპანია შეიქმნა სამოციანი წლების ბოლოსთვის კომპანია ფიატთან თანამშრომლობით. დღესდღეობით ავტოვაზი არის ყველაზე დიდი ავტომშენებელი კომპანია მთელს რუსეთში, რომლის 25%-ის მფლობელი არის ფრანგული კომპანია რენო. კომპანია წელიწადში დაახლოებით ერთ მილიონამდე მანქანას აწარმოებს. თუმცა ფიატის ბაზაზე შექმნილი ავტომობილები ვაზ-2101, ვაზ-2103 და მომდევნო მოდელები არიან მანქანები რომლებიც ასოცირდებიან ავტოვაზის (ლადას) ბრენდთან. ასევე კომპანიის ცნობილი მოდელები ლადა ნოვა (ვაზ2105) და ლადა სამარა|ლადა სამარა (ვაზ-2108/ვაზ-2109), რომლებიც დღემდე იწარმოება. ლადა ნოვას დღემდე აწარმოებს კომპანია შიდა ბაზრისთვის, ოღონდ შეცვლილი სახელით ვაზ-2107-ით. ხოლო ლადა სამარას როგორც ვაზ-2107. კომპანია მსოფლიოში ყველაზე დიდია 140 კილომეტრიანი წარმოების ხაზით, ამავდროულად ის უნიკალურიცაა რადგან ავტომობილების ყველაზე კომპონენტები ქარხანაშივე მზადდება.
რესურსები ინტერნეტში
კატეგორია:ავტომობილები კატეგორია:საბჭოთა ავტომობილები
ლატვიის ეროვნული საფეხბურთო ნაკრები
ლატვიის ეროვნული საფეხბურთო ნაკრები (Latvija futbola izlase) წარმოადგენს ლატვიას საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს ლატვიის ფეხბურთის ფედერაცია.
ბალტიის თასზე
12 გზის გამარჯვებული;– 1928, 1932, 1933, 1936, 1937, 1993, 1995, 2001, 2003, 2008, 2012, 2014.
ამჟამინდელი შემადგენლობა
შემადგნლობა მოცემულია 2015 წლის 13 ნოემბერს ჩრდილოეთ ირლანდიის ეროვნული საფეხბურთო ნაკრების წინააღმდეგ გამართული მატჩის მიხედვით.
! colspan="9" bgcolor="#B0D3FB" align="left" |
რესურსები ინტერნეტში
კატეგორია:ევროპის ეროვნული საფეხბურთო ნაკრებები კატეგორია:ლატვიის ეროვნული სპორტული ნაკრებები კატეგორია:ლატვიის ფეხბურთი
ათ-ბაშის რაიონი
ათ-ბაშის რაიონი (Ат-башы району) —  ყირგიზეთის ნარინის ოლქის ხუთი რაიონიდან ერთ-ერთი. ადმინისტრაციული ცენტრია სოფელი ათ-ბაში.
გეოგრაფია
ათ-ბაშის რაიონი მდებარეობს ნარინის ოლქის სამხრეთ ნაწილში. მისი ფართობია 19 000 კმ². დასავლეთიდან ესაზღვრება ოშის ოლქი, აღმოსავლეთით — ისიქ-ქოლის ოლქი, ხოლო სამხრეთით — ჩინეთი.
მოსახლეობა
2009 წლის აღწერის მიხედვით რაიონში ცხოვრობს 49 238 ადამიანი. აქედან ყირგიზები შეადგენენ 48 690 კაცს ანუ მოსახლეობის 98,9 %, უზბეკები — 256 კაცი (0,5 %), უიღურები — 133 კაცი ანუ 0,3 %.
სქოლიო
კატეგორია:ყირგიზეთის რაიონები კატეგორია:ნარინის ოლქის რაიონები
აქ-თალაის რაიონი
აქ-თალაის რაიონი (Ак-талаа району) —  ყირგიზეთის ნარინის ოლქის ხუთი რაიონიდან ერთ-ერთი. ადმინისტრაციული ცენტრია სოფელი ბაეტოვო.
გეოგრაფია
აქ-თალაის რაიონი მდებარეობს ნარინის ოლქის სამხრეთ-დასავლეთ ნაწილში. მისი ფართობია 7 266 კმ². აღმოსავლეთიდან ესაზღვრება ნარინის რაიონი, ჩრდილოეთიდან — ჟუმგალის რაიონი, სამხრეთიდან — ათ-ბაშის რაიონი, ხოლო დასავლეთით — ჯალალაბდისა და ოშის ოლქები.
მოსახლეობა
2009 წლის აღწერის მიხედვით რაიონში ცხოვრობს 30 643 ადამიანი. აქედან ყირგიზები მოსახლეობის უმრავლესობას ანუ 99,9 %-ს შეადგენენ.
სქოლიო
კატეგორია:ყირგიზეთის რაიონები კატეგორია:ნარინის ოლქის რაიონები
ნიუ-იორკელი ადამიანების სია
ნიუ-იორკელი ადამიანების სიაში წარმოდგენილნი არიან ადამიანები, რომლებიც ცხოვრობდნენ ნიუ-იორკის შტატში.
პლაგიოკლაზები
პლაგიოკლაზები (ბერძნ. plágios — ირიბი და klásis – მტვრევა, გაპობა) — სილიკატების კლასის მინდვრის შპატების ჯგუფში შემავალი მინერალები. ქიმიური შედგენილობის მხრივ, პლაგიოკლაზები წარმოადგენს ნატრიუმ-კალციუმიანი ალუმინისილიკატების — ალბიტისა და ანორთიტის უწყვეტ იზომორფულ რიგს. პლაგიოკლაზები კრისტალდება ტრიკლინურ სინგონიაში. კრისტალები, ჩვეულებრივ, წარმოქმნის რთულ მრჩობლებს. ახასიათებს ტკეჩადობა ორი მიმართულებით. თეთრი და მონაცისფროა. ლაბრადორსა და ოლიგოკლაზს ახასიათებს ირიზაცია. სიმაგრე მინერალოგიური სკალით 6-6,5; სიმკვრივე 2620-2760 კგ/მ³. პლაგიოკლაზები მაგმური ქანების ძირითადი ქანთმაშენი მინერალები, გვხვდება აგრეთვე მეტამორფულ ქანებში და ჰიდროთერმულ ძარღვებში. ჰიდროთერმული ხსნარების ზემოქმედებით და აგრეთვე გამოფიტვის შედეგად გადადის ჰიდროქარსებში, ეპიდოტის ჯგუფისა და თიხის მინერალებში. ირიზაციის მქონე ოლიგოკლაზი — მთვარის ქვა და ლაბრადორი სანახელავო ქვაა.
ლიტერატურა
კატეგორია:ნატრიუმის მინერალები კატეგორია:ალუმინის მინერალები კატეგორია:კალციუმის მინერალები კატეგორია:ტექტოსილიკატები კატეგორია:მინდვრის შპატები კატეგორია:ტრიკლინური მინერალები
ნოე ხომერიკი
ნოე ხომერიკი (დ. 7 აგვისტო, 1883,  მიქელგაბრიელი — გ. 1924) — ქართველი პოლიტიკოსი, საქართველოს დემოკრატიული რესპუბლიკის მიწათმოქმედებისა მინისტრი, დამფუძნებელი კრების წევრი.
ბიოგრაფია
დაიბადა ღარიბი გლეხის ოჯახში. დაწყებითი განათლება მიიღო სოფლის ორკლასიან სკოლაში. სწავლა განაგრძო ქუთაისის სასოფლო-სამეურნეო სასწავლებელში, სადაც ჩაება სოციალ-დემოკრატიული წრეების მუშაობაში. 1900 წლიდან იყო რსდმპ წევრი. 1901 წელს დაბრუნდა გურიაში და დაიწყო თავად მიხეილ ნაკაშიძის მეურნეობაში მუშაობა, აქტიურად მონაწილეობდა 1902 წლის გურიის გლეხთა გამოსვლაში, რისთვისაც დააპატიმრეს და ჩასვეს ქუთაისის ციხეში რამდენიმე თვით. ამ დროს გაიცნო ნოე ჟორდანია. ციხიდან გათავისუფლების შემდეგ, იმავე წლის ნოემბრიდან, დასახლდა ბათუმში, სადაც მუშაობდა მანთაშევის მეორე ქარხანაში დღიურ მუშად. შეისწავლა ასოთამწყობობა და მოეწყო არალეგალურ სტამბაში, სადაც ბეჭდავდა არალეგალურ ლიტერატურასა და პროკლამაციებს. გახდა რსდმპ ბათუმის კომიტეტის წევრი. ბათუმში ყოფნის დროს იყო „ბათუმის გაზეთის“ რედაქტორი. 1903 წლის ზაფხულში, ჟანდარმერიის მიერ დევნის გამო, დატოვა ბათუმი და გადასახლდა ქუთაისში, სადაც იყო იმერეთის კომიტეტის ჩამოყალიბების ერთ-ერთი ორგანიზატორი. იყო ავტორი ბროშურებისა „სოფლის მუშათა მიმართ“ და „გლეხთა მოძრაობა გურიაში“. 1904 წლის ივლისში, ივანე სხირტლაძის სახელით მოქმედი ხომერიკი დააპატიმრეს შორაპნის მაზრაში და გაგზავნეს ქუთაისის ციხეში. 4 ივლისს, ქუთაისში, თბილისის ქუჩაზე, ბადრაგს თავს დაესხა შეიარაღებული რაზმი, რომელმაც მოახერხა ხომერიკის გათავისუფლება. გაქცევის შემდეგ გადასახლდა თბილისში, სადაც სათავეში ჩაუდგა თბილისის სოციალ-დემოკრატიულ კომიტეტს. თბილისის კომიტეტში ის დაუპირისპირდა კავკასიის საკავშირო კომიტეტსა და მიხა ცხაკაიას. 1905 წლის აპრილში ნოე ჟორდანიას ერთად ამიერკვაკასიის სოციალ-დემოკრატიული ორგანიზაციები საბოლოოდ ჩამოაშორა ბოლშევიკური მიმართულების საკავშირო ბიუროს. ამ დროიდან ხომერიკი პარტიის ლიდრთა ჯგუფში დამკვიდრდა, ხელმძღვანელობდა სამხედრო-ტექნიკურ მიმართულებას. 1906 წლის 19 აპრილიდან ლეო ნათაძესთან ერთად რედაქტორობდა სოციალ-დემოკრატიული პარტიის ლეგალურ გამოცემა „ლამპარს“. 1906 წელს დაესწრო რსდმპ IV ყრილობას სტოკჰოლმში, სადაც მონაწილეობდა დისკუსიებში აგრარული საკითხის გარშემო. 1908 წლიდან იყო ქართველთა შორის წერა-კითხვის გამავრცელებელი საზოგადოების წევრი. 1908 წლის 23 ივნისს ჟანდარმერიამ ვერაზე, კონსპირაციულ ბინაში დააპატიმრა სოციალ-დემოკრატების ჯგუფი, მათ შორის იყო ნოე ხომერიკიც. მას 1909 წლის 11 მაისს მიუსაჯეს ვოლოგდის გუბერნიაში გადასახლება 2 წლით. მისმა მეგობრებმა, კარლო ჩხეიძემ და ევგენი გეგეჭკორმა, რომლებიც სახელმწიფო სათათბიროს დეპუტატები იყვნენ, დააყენეს შუამდგომლობა მისი სამკურანლო მიზნით გასათავისუფლებლად, თუმცა ჟანდარმერიამ მის გათავისუფლებაზე უარი განაცხადა, რადგან ხომერიკი ერთ-ერთ გამორჩეული ფიგურა იყო რევოლუციონერთა შორის.
გადასახლებიდან დაბრუნდა 1911 წელს. დასახლდა ქუთაისში, სადაც ხელმძღვანელობდა დასუსტებული პარტიული ორგანიზაციების აღდგენას, რედაქტორობდა ლეგალურ პარტიულ ორგანო „მნათობს“. 1912 წლიდან რედაქტორობდა გაზეთ „ცხოვრებას“. მუდმივად მოგზაურობდა პარტიული ორგანიზაციების დასახმარებლად თბილისს, ბათუმს, ბაქოს, ქუთაისსა და ჭიათურას შორის. იყო რუსეთის იმპერიის მეოთხე მოწვევის სახელმწიფო სათათბიროში თბილისის და ქუთაისის გუბერნიებში საარჩევნო კამპანიის ხელმძღვანელი და თბილისის გუბერნიაში სოციალ-დემოკრატების კანდიდატმა, კარლო ჩხეიძემ, მოახერხა გამარჯვება. 1913 წლის 6-7 ოქტომბერს მონაწილეობდა ქუთაისში არალეგალურად გამართულ რსდმპ კავკასიის საოლქო კონფერენციაში. 1913 წელს ხელმძღვანელობდა გაზეთ „მერცხალის“ გამოცემას. 1913 წლის 10 დეკემბერს გაზეთის რედაქციის ჩხრეკისას მიიმალა და იძებნებოდა. 1914 წლის აგვისტოში მონაწილეობდა ბორჯომში გამართულ სოციალ-დემოკრატების არალეგალურ კონფერენციაში. 1914 წლიდან არალეგალურად ცხოვრობდა და მუშაობდა თბილისში, იყო ლეგალური ორგანოს „თანამედროვე აზრის“ ფაქტობრივი რედაქტორი. 1915 წლიდან იყო რსდმპ კავკასიის საოლქო კომიტეტის წევრი. იმავე წლის აპრილში მონაწილეობდა ახალსენაკში გამართულ მუშათა ორგანიზაციების არალეგალურ თათბირში. 1915 წლის 15 ივლისს დააპატიმრეს თბილისში, როგორც რსდმპ ამიერკავკასიის საოლქო კომიტეტის წევრი. 1915 წლის 26 ივლისს კიდევ ერთხელ დააპატიმრეს თბილისში, მატინოვის ქუჩა N25-ში ერმილე სიმონის ძე ცინცაძის პასპორტით, რათა ხელი შეეშალათ რსდმპ კავკასიის საოლქო ორგანიზაციის მიერ დაგეგმილი კონფერენციისთვის. ხომერიკმა მოასწრო დოკუმენტების ტუალეტში ჩარეცხვა, მაგრამ ჟანდერმერიის როტმისტრის – როზენბერგის – ბრძანებით კანალიზაცია გახსნეს და დოკუმენტები ამოიღეს. აღმოჩნდა, რომ ეს იყო ალექსანდრე იოაკიმეს ძე წერეთლის პასპორტი და ქართულ ენაზე დაწერილი სტატია „სიძვირესთან ბრძოლა და ამ ბრძოლის საშუალებები“. 1916 წლის 26 აგვისტოს ხომერიკი გადაასახლეს დასავლეთ ციმბირში.
1917 წლის თებერვლის რევოლუციის შემდეგ დაბრუნდა საქართველოში და დაბინავდა ქუთაისში, სადაც გადატანილი იყო სოციალ-დემოკრატიული პარტიის ხელმძღვანელი ორგანო. რედაქტორობდა პარტიის ლეგალურ გამოცემას, ხელმძღვანელობდა პარტიის საარჩევნო კამპანიას მეოთხე მოწვევის დუმის არჩევნებში, რაც პარტიის წარმატებით დასრულდა. 1914 წლის აგვისტოში ესწრებოდა პარტიის კონფერენციას. 1916 წლიდან 1917 წლის თებერვლამდე გადასახლებული იყო აღმოსავლეთ ციმბირში. 1917 წელს რსდმპ მენშევიკების სიით კენჭს იყრიდა რუსეთის დამფუძნებელი კრების არჩევნებში. 1917 წლის ნოემბრიდან იყო საქართველოს ეროვნული საბჭოს წევრი. 1918 წლის თებერვლიდან იყო ამიერკავკასიის სეიმის წევრი, ხოლო 22 აპრილიდან ამიერკავკასიის რესპუბლიკის მიწათმოქმედების მინისტრი. 1918 წლის 26 მაისს ხელი მოაწერა დამოუკიდებლობის აქტს. პირველ კოალიციურ მთავრობაში იყო მიწათმოქმედების, შრომისა და მომარაგების მინისტრი. 1918 წლის 11 ივნისს ხელი მოაწერა საქართველოს მთავრობასა და აფხაზეთის სახალხო საბჭოს შორის დადებულ ხელშეკრულებას, რომლის ძალითაც აფხაზეთი შევიდა საქართველოში ავტონომიის უფლებით. პირველ რესპუბლიკაში იკავებდა მიწათმოქმედების მინისტრის თანამდებობას. 1919 წელს აირჩიეს დამფუძნებელი კრების წევრად. 1919 წლის 21 მარტიდან ასევე შეითავსა გზათა და კავშირგაბმულობის მინისტრის თანამდებობა. მისი თაოსნობით რესპუბლიკაში გატარებული იქნა აგრარული რეფორმა. რეფორმა გულისხმობდა მიწის ჩამორთმევას მსხვილი მემამულეებისთვის და გადანაწილებას გლეხობაზე. სახელმწიფო საკუთრებაში რჩებოდა მდინარეები, ტყეები და საძოვრები. შრომის და მომარაგების მინისტრის თანამდებობას ინარჩუნებდა 1919 წლის 14 ნოემბრამდე, ხოლო მიწათმოქმედებისა და გზათა მინისტრისას — 1920 წლის 3 დეკემბრამდე. ხომერიკის მიერ გატარებულმა აგრარულმა რეფორმამ ხელი შეუწყო იმას, რომ საქართველოში ბოლშევიკებმა ფეხი ვერ მოიკიდეს. მინისტრობის შემდეგ დაუბრუნდა პარტიულ საქმიანობას.
1921 წელს საბჭოთა ოკუპაციის შემდეგ წავიდა ემიგრაციაში სტამბოლში. 1922 წელს გახდა „სტამბოლის პოლიტიკური კომისიის“ თავმჯდომარე, კოორდინაციას უწევდა საქართველოში იატაკქვეშა მუშაობას. 1922 წლის ოქტომბერში არალეგალურად დაბრუნდა საქართველოში და ემიგრაციაში დატოვა შვილი, ვიქტორ ხომერიკი. მოაწესრიგა საქართველოს დამოუკიდებლობის კომიტეტის მუშაობა. დააპატიმრეს 1923 წლის 9 ნოემბერს, თბილისში, გვანცელაძის ქუჩაზე. დაკავებისას ბინიდან ამოიღეს დიდი რაოდენობით მიმოწერა, დაშიფრული დოკუმენტები და პროკლამაციები, ჩამოართვეს ფული, 150 თურქული ლირა და 15 ოქროს რუბლი. პატიმრობის განმავლობაში ძიებამ ვერ მოახერხა მისგან ჩვენების მიღება. 1924 წლის 3 თებერვალს პატიმრობაში მყოფმა ასფსრ ჩეკას თავმჯდომარე სოლომონ მოგილევსკის შესთავაზა სსდპ პირობები და მოთხოვნები საქართველოს კომუნისტურ პარტიასთან მოსალაპარაკებლად, მაგრამ მისი შეთავაზება უპასუხოდ დარჩა. 1924 წლის 30 ივლისს გოგიტა ფაღავასთან, ბენია ჩხიკვიშვილთან და ვასილ ნოდიასთან ერთად გადააგზავნეს სუზდალის პოლიტიკურ იზოლატორში. 1924 წლის 30 აგვისტოს ფელიქს ძერჟინსკიმ გასცა ჩხიკვიშვილის, ფაღავას, ხომერიკის, ნოდიას და გიორგი წინამძღვრიშვილის დახვრეტის სანქცია. დახვრიტეს გაურკვეველ სადგურზე. დასაფლავების ადგილი უცნობია. თბილისში არსებობს მისი სახელობის ქუჩა.